PRIVATUMO PRANEŠIMAS 
(apie asmens duomenų tvarkymą, gautų vidiniu informacijos apie pažeidimus teikimo kanalu)   
  
Vadovaudamiesi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – BDAR) 13 straipsniu, teikiame Jums informaciją, susijusią su Jūsų duomenų tvarkymu: 
 
1. Duomenų valdytojas – Varėnos rajono savivaldybės administracija, biudžetinė įstaiga, juridinio asmens kodas: 188773873, adresas: Vytauto g. 12, 65184 Varėna, tel. +370 310 32 001, el. pašto adresas info@varena.lt.

2. Duomenų apsaugos pareigūno kontaktinis el. p. dap@varena.lt. 
 
3. Duomenų tvarkymo tikslai. 
Lietuvos Respublikos pranešėjų apsaugos įstatymo įgyvendinimo tikslais, siekiant užtikrinti tinkamą įstaigoje per vidinį informacijos apie pažeidimus teikimo kanalą gautų pranešimų nagrinėjimą ir tyrimo atlikimą (BDAR 6 str. 1 d. c, e p.).

4. Kokie asmens duomenys tvarkomi? 
	Tapatybės identifikavimo duomenys 
	Vardas, pavardė, asmens kodas, parašas (pranešėjo, galimo pažeidėjo, liudininko)


	Kontaktiniai duomenys  
	Telefono ryšio numeris, elektroninio pašto adresas, gyvenamosios vietos adresas, kiti duomenys ryšiui palaikyti (pranešėjo, galimo pažeidėjo, liudininko)

	Duomenys apie socialinę padėtį
	Darbovietė (pranešėjo, galimo pažeidėjo, liudininko)

	Kiti duomenys
	Kiti asmens duomenys, kuriuos pateikia pranešėjas, galimas pažeidėjas, liudininkas, ar kurie tampa žinomi atliekant tyrimą (galimo pažeidimo padarymo aplinkybės ir kt.)



5. Kam bus teikiami Jūsų asmens duomenys?
Jūsų asmens duomenys gali būti teikiami Lietuvos Respublikos generalinei prokuratūrai, teisės aktų nustatytais atvejais gali būti teikiami ir kitoms institucijoms (teismams, teisėsaugos institucijoms ir pan.).

6. Kiek laiko saugomi asmens duomenys?
Teisės aktų nustatyta tvarka 3 metus (nuo tyrimo pabaigos).

7. Asmens duomenų tvarkymo teisniai pagrindai:
· Lietuvos Respublikos pranešėjų apsaugos įstatymas;
· Vidinių informacijos apie pažeidimus teikimo kanalų įdiegimo ir jų funkcionavimo užtikrinimo tvarkos aprašas, patvirtintas Lietuvos Respublikos Vyriausybės 2018 m. lapkričio 14 d. nutarimu Nr. 1133 „Dėl Lietuvos Respublikos pranešėjų apsaugos įstatymo įgyvendinimo“;
· Varėnos rajono savivaldybės administracijos direktoriaus 2019 m. lapkričio 11 d. įsakymas Nr. DV-908 „Dėl Informacijos apie pažeidimus Varėnos rajono savivaldybės administracijoje teikimo tvarkos aprašo patvirtinimo“.

8. Informuojame, kad Jūsų asmens duomenis Administracija gaus iš Jūsų tiesiogiai, pažeidimo liudininko, galimo pažeidėjo.

9. Kokias turite teises ir kaip jas įgyvendinti? 
Jūs, kaip duomenų subjektas, turite šias teises: teisę gauti informaciją apie duomenų tvarkymą (BDAR 13, 14 straipsniai), teisę susipažinti su duomenimis (BDAR 15 straipsnis), teisę reikalauti asmens duomenis ištaisyti (BDAR 16 straipsnis), ištrinti („teisė būti pamirštam“) (BDAR 17 straipsnis) ar apriboti duomenų tvarkymą (BDAR 18 straipsnis).  
Pastaba: teise būti pamirštam ar apriboti asmens duomenų tvarkymą galite pasinaudoti, kai yra bent viena iš BDAR 17 straipsnio 1 dalyje ar 18 straipsnio 1 dalyje nurodytų sąlygų.  

Informaciją apie tai, 	kaip 	įgyvendinti 	duomenų 	subjektų teises 	Administracijoje, galite 	rasti: https://varena.lt/asmens-duomenu-apsauga/.

Informuojame, kad nesutikdami su Administracijos sprendimu, priimtu dėl Jūsų prašymo įgyvendinti duomenų subjekto teises, Jūs turite teisę pateikti skundą Valstybinei duomenų apsaugos inspekcijai, patyrus turtinę arba neturtinę žalą, – Regionų administracinio teismo Kauno rūmams. 

